Agnosticizam

Agnosticizam (od grč. ἀγνωστός = nespoznatljiv) je filozofsko, idealističko učenje, koje poriče mogućnost spoznaje objektivno postojećeg svijeta. To je stav ili uvjerenje da je postojanje Boga, božanskog ili natprirodnog ili nepoznato u principu ili nepoznato u stvarnosti."Kada se koristi u ovom epistemološkom smislu, termin "agnosticizam" se vrlo prirodno može proširiti izvan pitanja šta je ili šta se može znati, kako bi obuhvatio veliku porodicu stavova, ovisno o tome o kakvom se "pozitivnom epistemičkom statusu" radi. Na primjer, mogao bi se poistovjetiti s bilo kojim od sljedećih stavova: da ni teističko ni ateističko vjerovanje nije opravdano, da ni teističko ni ateističko vjerovanje nije racionalno potrebno, da nijedno vjerovanje nije racionalno dozvoljeno, da nijedno nema opravdanje, da nijedno nije razumno ili da nijedno nije vjerovatno." Također može značiti apatiju prema takvom religijskom uvjerenju i odnositi se na lična ograničenja, a ne na svjetonazor. Druga definicija je stav da "ljudski razum nije sposoban pružiti dovoljno racionalnih osnova da opravda ili vjerovanje da Bog postoji ili vjerovanje da Bog ne postoji."

Agnosticizam za razliku od ateizma ne kaže da Boga ili Smisla nema, već da on možda i postoji, ali ga na ovom stepenu razvoja ne možemo dokučiti. Agnosticizam je negdje na pola puta između deizma i ateizma: s jedne strane nije opterećen vjerskim dogmama, a s druge strane nije ograničen isključivošću ateizma pošto dopušta mogućnost da ipak postoji neki viši entitet nego što je to čovjek. Zbog gore navedenoga smatra se glavnim takmacem deizma i ateizma.

Pojam uveo je engleski biolog Thomas Henry Huxley rekao je da je prvobitno skovao riječ agnostik 1869. "kako bi označio ljude koji, poput [njega], priznaju da su beznadežno neupućeni u raznim pitanjima [uključujući i pitanje Božjeg postojanja], o kojima metafizičari i teolozi, i ortodoksni i heterodoksni, dogmatiziraju s najvećim povjerenjem." Raniji mislioci pisali su djela koja su promovirala agnostička gledišta, poput Sanjaya Belatthiputte, indijskog filozofa iz 5. stoljeća p. n. e. koji je izražavao agnosticizam o bilo kakvom zagrobnom životu;Bhaskar (1972). i Protagore, grčkog filozofa iz 5. stoljeća p. n. e. koji je izražavao agnosticizam o postojanju "bogova". Pojam je kasnije poprimio značenje "nemoguće spoznaje". Spoznati se mogu samo podaci neposrednog iskustva ali ne i metafizička stvarnost (npr. bitak stvari, besmrtnost duše, moralni zakoni, opstojnost Božija...). Pojam je sličan ali i različit od skepticizama, naime agnosticizam je više "odustajanje od" nego negacija mogućnosti spoznaje, kao kod skepticizma.

 Predstavnici 
 Thomas Henry Huxley,
 Robert G. Ingersoll,
 Bertrand Russell

 Također pogledajte 
 Ateizam
 Filozofija
 Gnoseologija
 Gnosticizam

 Reference 

Kategorija:Agnosticizam